L 254/18 Jurnalul Oficial al Uniunii Europene 30.9.2011 DECIZII DECIZIA 2011/641/PESC A CONSILIULUI din 29 septembrie 2011 de modificare a Deciziei 2010/573/PESC privind măsurile restrictive împotriva conducerii regiunii Transnistria din Republica Moldova CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1)  La 27 septembrie 2010, Consiliul a adoptat Decizia 2010/573/PESC ()). (2) Pe baza unei reexaminări a Deciziei 2010/573/PESC, aplicarea măsurilor restrictive ar trebui prelungită până la 30 septembrie 2012. (3) Cu toate acestea, pentru a încuraja progresele privind găsirea unei soluţii politice pentru conflictul din Trans- nistria, abordarea problemelor restante privind şcolile cu grafie latină și restabilirea liberei circulații a persoanelor, aplicarea măsurilor restrictive respective ar trebui suspendată până la 31 martie 2012. La sfârșitul perioadei respective, Consiliul va reexamina măsurile restrictive din perspectiva evoluțiilor înregistrate, în special în domeniile sus-menționate. Consiliul poate decide oricând să aplice din nou sau să ridice restricțiile de călătorie. (4y Informaţiile referitoare la anumite persoane care figurează pe listele din anexele I şi II la Decizia 2010/573/PESC ar trebui actualizate. (5)  Decizia 2010/573/PESC ar trebui modificată în consecință, ADOPTĂ PREZENTA DECIZIE: Articolul 1 Decizia 2010/573/PESC se modifică după cum urmează: 1. La articolul 4, alineatul (2) se înlocuieşte cu următorul text: „(2) Prezenta decizie se aplică până la 30 septembrie 2012. Aceasta se reexaminează în permanență. Aceasta () JO L 253, 28.9.2010, p. 54. poate fi reînnoită sau modificată, după caz, în situaţia în care Consiliul consideră că obiectivele sale nu au fost îndeplinite.” 2. La articolul 4, alineatul (3) se înlocuieşte cu următorul text: „(3) Măsurile restrictive prevăzute în prezenta decizie se suspendă până la 31 martie 2012. La sfârșitul perioadei respective, Consiliul reexaminează măsurile restrictive.” Articolul 2 (1) În anexa I la Decizia 2010/573/PESC, mențiunile privind următoarele persoane: 1. Oleg Igorevici SMIRNOV; 2. Oleg Andreevici GUDIMO; se înlocuiesc cu mențiunile prevăzute în anexa I la prezenta decizie. (2) În anexa II la Decizia 2010/573/PESC, menţiunea privind următoarea persoană: 1. Alla Viktorovna CERBULENKO; se înlocuieşte cu menţiunea prevăzută în anexa II la prezenta decizie. Articolul 3 Prezenta decizie intră în vigoare la data adoptării. Adoptată la Bruxelles, 29 septembrie 2011. Pentru Consiliu Președintele M. KOROLEC